Acrolepia elaphrodes

Acrolepia elaphrodes estas noktopapilio el la genro Acrolepia de la familio Acrolepiidae, nome Akrolepiedoj, kiu troviĝis en Sud-Ameriko. Edward Meyrick unue priskribis ĝin kaj publikigis la sciencan nomon en 1916; tamen, oni oficiale agnoskas la jaron 1919 kiel nomjaro. La Brita Muzeo enhavas specimenojn de tiu papilio kolektitajn de li, kiujn li trovis en Peruo.

La papilio estas precipe griza, havanta blank-helgrizan kapon kaj iome blankgrizan torakon, sed la flugiloj estas grizaj kun blankaj kaj malhelgrizaj makuloj. Ĝia grandeco estas de 12 ĝis 13 milimetroj.

 Referencoj 
  Edward Meyrick, "Exotic microlepidoptera", volumeno 2, parto 1, 1916, 226.

Kategorio:Noktopapilioj